Ludovicus, Dei gratia Francorum rex, omnibus meis Bituresii salutem. Mandantes vobis, precipimus quatenus priorem Charitatis, singulis annis in quadragesima, permittatis ponere unum de servitoribus suis, ad sumptus suos, qui recipiet sexdecim modios frumenti, quos percipere debet in molendinis nostris Bituricarum, sicut in literis felicis memorie avi nostri Ludovici, quondam regis Francorum plenius continetur. Actum Bituricis, anno Domini millesimo ducentesimo vicesimo tertio, mense septembri.